**Telki község**

**Polgármestere**

**Előterjesztés**

**Az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére vonatkozó pályázat kiírásáról**

**Az előterjesztés mellékletei**: 1 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki község képviselő – testülete 60/2016. (VI. 13 .) Öh. számú határozatával döntött arról, hogy a Pipacsvirág Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta épületeinek napi takarítási, valamint nagytakarítási munkálatainak elvégzésére szerződést köt a Dig-Build Kft-vel. (5600 Békéscsaba, Kinizsi u. 11.) 2016.08.14.napjától 36 hónap időtartamra.

A szerződés az önkormányzat alábbi ingatlanaira terjedt ki:

*-Pipacsvirág Magyar - Angol Két Tanítási Nyelvű Általános Iskola ( 4218 m2 )*

*-Telki Óvoda, (560 m2 + 952 m2 )*

*-Telki Polgármesteri Hivatal ( 220 m2 + 120 m2 )*

*-Telki Orvosi Rendelő, ( 123 m2 )*

*-Pajta épülete ( 210 m2 )*

Mindösszesen: 6403 m2.

Telki község Önkormányzat Képviselő-testülete 121/2017. (X.30.) Öh. számú határozatával döntött arról, hogy a Dig-Build Kft-vel aláírt vállalkozási szerződést, a szerződés 10.4. pontja alapján rendes felmondással -3 hónap felmondási idővel- felmondja. A felmondási idő 2018. február 10-én jár le. A felmondás indoka a Telki Pipacsvirág Magyar-Angol Kéttanítási Nyelvű Általános Iskola épületének fenntartó váltása volt.

Az önkormányzat üzemeltetésében jelenleg a Telki Óvoda két épülete, a Polgármesteri Hivatal, az Orvosi Rendelő és a Pajta épülete tartozik.

Az idei év folyamán az intézményhálózat további épületekkel bővül.

Az újonnan épülő Egészségház épülete előreláthatólag az ősz folyamán elkészül, így az eddigi bérelt ( 123 m2 alapterületű ) ingatlan helyett egy új 365 m2 alapterületű ingatlan jön létre.

A megépítendő új Sportcsarnok előreláthatólag az idei év nyár elejére készül el, így kb 1200 m2 alapterületű ingatlannal bővül az intézményhálózat

Az újonnan megvásárol Fáth – ház épülete előreláthatóan szintén átépítésre és bővítésre kerül, tehát az újonnan felújított épület is bővíti az intézményeinek területét.

Jelenleg az önkormányzat az alábbi ingatlanok takarítási felületeivel számol:

*-Telki Óvoda, (560 m2 + 952 m2 )*

*-Telki Polgármesteri Hivatal ( 220 m2 + 120 m2 )*

*-Telki Orvosi Rendelő, ( 123 m2 )*

*-Pajta épülete ( 210 m2 ) alkalmankénti*

*-Fáth-ház ( 343.m2 ) alkalmankénti*

Mindösszesen: …..m2.

Az év során megvalósuló ingatlanok

-Egészségház 365 m2 ( Új épület: 365 m2- bérlemény: 123 m2 =különbözet 242 m2 ( napi takarítás)

-Sportcsarnok: 1200 m2 ( napi takarítás )

- Közösségi ház 264 m2 ( új épület 264 m2-meglévő épület 79 m2=különbözet ) Eseti takarítás

A hatályos közbeszerzési szabályzat, valamint a közbeszerzési értékhatárok alatti értékű beszerzések megvalósításával és ellenőrzésével kapcsolatos szabályokról 459/2016. (XII. 23.) Korm. rendelet értelmében a hivatal ajánlatokat kérhet be az önkormányzat intézményeinek napi takarítási munkálatokra olyan módon, hogy a későbbiekben megvalósuló építmények esetén opcionális feladat és így árnövekménnyel számol.

A pályázat alapján javasolt a pályázati kiírást egy éves időszakra meghirdetni, azzal, hogy az Egészségház új épülete, a Közösségi ház illetve a Sportcsarnok épületével az év közben bővül a takarítandó ingatlanok területe.

A képviselő-testület 1/ 2018.(I.11.) Öh. határozatával döntött a pályázat kiírásáról.

A pályázati felhívásra 3 pályázat érkezett az alábbiak szerint

|  |  |  |  |
| --- | --- | --- | --- |
| **Ajánlattevő** | **Ajánlati ár (nettó)**  **Ft/hó** | **Ajánlati ár (nettó )**  **1.opció**  **Ft/hó** | **Eseti tak.költség Ft/m2** |
| Dig-Build Kft. | 783.000.- | 944.410.- | 21.- |
| Sermon Clean Kft. | 838.599.- | 1.065.021.- | 120.- |
| Uniszol Kft. | 940.000.- | 1.193.800.- | 25 |

Jelenlegi takarítás költsége: nettó 463.558.- Ft/hó

Telki, 2018. január 26.

Deltai Károly

Polgármester

**Határozati javaslat**

**Telki község**

**Képviselő-testülete**

**/2018. (I. .) Öh. számú**

**Határozata**

**Az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére vonatkozó pályázatok értékeléséről**

**nyertes ajánlattevő kiválasztása**

Telki község Képviselő-testülete úgy határoz, hogy az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére kiírt határozott idejű pályázatot eredményesnek nyilvánítja. A benyújtott ajánlattok közül a legkedvezőbb ajánlatot benyújtó ……………………. ajánlatát hirdeti ki győztesnek.

A képviselő-testület az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére …………………… kíván szerződést kötni.

A képviselő-testület felhatalmazza a polgármestert a szerződés aláírására.

**Felelős:** Polgármester

**Határidő:** azonnal